༄༅། །མདོ་ཤེས་རབ་སྙིང་པོའི་དོན་འགྲེལ།
ཞི་བྱེད་པ་ཀུན་དགའ།
ཨོཾ་སྭ་སྟི། བླ་མ་དམ་པ་རྣམས་ལ་ཕྱག་འཚལ་ལོ། །ཆོས་ཤེས་རབ་ཀྱི་ཕ་རོལ་ཏུ་ཕྱིན་
པ་འདི་ལ་གཉིས་ཏེ། ཚིག་བརྒྱུད་བཤད་པའི་བཀའ་བབས་ཀྱིས་གཏན་ལ་དབབ་པ་དང་།
དོན་བརྒྱུད་བསྒྲུབ་པའི་ཕྱག་བཞེས་ཀྱིས་ཉམས་སུ་བླང་བ་དང་གཉིས་ལས། འདི་ནི་ཚིག་
གི་བརྒྱུད་པའོ། །འདི་ལ་སྤྱི་དོན་རྣམ་པ་བཞི་སྟེ། བསྒྲུབ་བྱ་རང་གི་ངོ་བོ་ངོས་བཟུང་པར་
བསྟན་པ་དང་། གླེང་གཞི་བརྒྱུད་པའི་བཀའ་བབས་དང་བཅས་ཏེ་བཤད་པ་དང༌། སྙིང་པོ་
མདོའི་དོན་དངོས་བསྟན་པ་དང་། ཕ་རོལ་ཏུ་ཕྱིནད་པ་བཙལ་བའི་རིམ་པ་ཁ་བསྐང་སྟེ་
བསྟན་པའོ། །བསྒྲུབ་བྱ་རང་གི་ངོ་བོ་ངོས་བཟུང་བ་ལ་བཞི། གང་གསུངས་བའི་ཆོས་ངོས་
བཟུང་བ། གང་གིས་གསུངས་པའི་སངས་རྒྱས་ངོས་བཟུང་བ་དང་། ཇི་ལྟར་གསུངས་པའི་
ཚུལ་ངོས་བཟུང་བ་དང་། གང་བཤད་པའི་གཞུང་རང་གི་ངོ་བོ་ངོས་བཟུང་བ་དང་བཞིའོ། །
གང་གསུངས་པའི་ཆོས་ནི་གཉིས་ཏེ་བརྗོད་བྱ་དོན་གྱི་ཆོས་དང༌། རྗོད་བྱེད་ཚིག་གི་ཆོས་
གཉིས་ལས། འདི་ནི་བརྗོད་བྱའི་དོན་དེ་ཉིད་གཏན་ལ་འབེབས་པ། རྗོད་བྱེད་ཚིག་གི་ཆོས་
ཡིན་ནོ། །འདི་ལ་ཡང་བཀའ་དང༌། བཀའ་དེ་གཏན་ལ་འབེབས་པར་བྱེད་པའི་བསྟན་
.2 3 1 ཀ

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བཅོས་གཉིས་ལས། འདི་ནི་བཀའོ། །དེ་ལ་གསུམ། ཞལ་ནས་གསུངས་པ་དང་། རྗེས་སུ་
གནང་བ་དང༌། བྱིན་གྱིས་བརླབས་པའོ། །ཞལ་ནས་གསུངས་པའི་བཀའ་ལ་ཡང་གསུམ་
ཏེ། སྟོན་པས་མདོངས་གསོལ་དུ་གསུངས་བ་དང་། འཁོར་གྱིས་ཞུས་པ་དང་། ཞར་ལ་
འཕྲོས་པས་ཏེ་བཀའ་འཁོར་ལོ་རིམ་པ་གསུམ་གྱི་བདག་ཉིད་དུ་གནས་པར་ངོས་བཟུང་པར་
བྱའོ། །གཉིས་པ་གང་གིས་གསུངས་པའི་སངས་རྒྱས་ངོས་བཟུང་པ་ནི། རང་བཞིན་ལྷུན་
གྲུབ་ཀྱི་སངས་རྒྱས་དང་། རྟོགས་པ་མངོན་གྱུར་གྱི་སངས་རྒྱས་གཉིས་ལས། འདི་ནི་
རྟོགས་པ་མངོན་གྱུར་གྱི་སངས་རྒྱས་ཀྱིས་གསུངས་སོ། །དེ་ལ་ཡང་ཆོས་ཀྱི་སྐུ་དང་།
གཟུགས་ཀྱི་སྐུ་གཉིས་ལས། གཟུགས་ཀྱི་སྐུས་གསུངས་ཤིང་། དེ་ལ་ཡང་ལོངས་སྐུ་དང་།
སྤྲུལ་སྐུ་གཉིས་ལས། སྤྲུལ་པའི་སྐུས་གསུངས་པ། སྤྲུལ་པའི་སྐུ་ལ་ཡང་གསུམ་སྟེ། ལས་
ཀྱིས་སྤྲུལ་པའི་སྐུ་དང་། སྐྱེ་བས་སྤྲུལ་པའི་སྐུ་དང་། མཆོག་གིས་སྤྲུལ་པའི་སྐུའོ། །དེ་ལ་
ཆོས་འདི་ནི་མཆོག་གི་སྤྲུལ་པའི་སྐུས་གསུངས་ཤིང་། དེ་ཡང་གྲངས་ཀྱི་རྣམ་པ་འཕགས་པ་
རྣམས་ཀྱིས་ཀྱང་བརྗོད་པར་མི་ནུས་ལ། བསྐལ་བ་བཟང་པོ་འདི་ཉིད་ལ་ཡང་ཞིང་ཁམས་
འདིར་སངས་རྒྱས་སྟོང་རྩ་གཉིས་བྱོན་ཅིང་། དྲུག་སྔར་གཤེགས་པའི་བདུན་པ་སྟེ། ཐུབ་པ་
མྱིའི་སེང་གེ་ཤཱཀྱའི་རྒྱལ་པོ་དེས་གསུངས་པར་ངོས་བཟུང་པར་བྱའོ། །
གསུམ་པ་ཆོས་འདི་ཇི་ལྟར་གསུངས་པའི་ཚུལ་ངོས་བཟུང་པ་ལ་ཡང་གཉིས།
རང་
དོན་གཅོད་ཀྱི་རྩ་བར་རྟོགས་པ་མངོན་དུ་གྱུར་ནས། ཆོས་ཀྱི་སྐུར་སངས་རྒྱས་པ་དང་།
གཞན་དོན་བསྐྱེད་ཀྱི་རྩ་བར་གཟུགས་སྐུ་བཞེངས་ནས། ཆོས་ཀྱི་འཁོར་ལོ་བསྐོར་བའོ། །
དེ་ལ་ཐུགས་དང་པོ་བྱང་ཆུབ་མཆོག་ཏུ་སེམས་བསྐྱེད་དེ། སངས་རྒྱས་ཤཱཀྱ་ཐུབ་པ་ཆེན་པོ་
དང་། དཀོན་མཆོག་ཡོན་ཏན་དང་། མར་མེ་མཛད་གསུམ་ལ། སྨོན་འཇུག་དོན་དམ་དང་
བཅས་པ་ཞུས་ཤིང༌། མ་འབྲེལ་ཁས་ལེན་དུ་མ་སོང་བར། ཡང་དག་དོན་གྱི་སེམས་བསྐྱེད་
~232~

མདོ་ཤེས་རབ་སྙིང་པོའི་དོན་འགྲེལ།
ནས། བསྐལ་བ་གྲངས་མེད་པ་གསུམ་དུ་ཚོགས་བསགས་པས། བར་དུ་ལམ་དཀའ་ཐུབ་
ཀྱི་སྲངས་གསུམ་ལས་བརྒལ། ཐ་མར་འཛམ་བུའི་གླིང་དུ་མཛད་པ་བཅུ་གཉིས་མཐར་ཕྱུང་།
དེ་ཡང་ཕྱོགས་བཅུའི་སངས་རྒྱས་རྣམས་ཀྱིས་བསྐུལ་བའི་སྒྲ་ལ་བརྟེན་ནས། ལྷའི་གནས་
ནས་འཛམ་གླིང་མྱིའི་ཡུལ་དུ་བྱོན་ཞིང་། ལྷུམས་སུ་ཞུགས་པ་དང་། བལྟམས་པ་དང་།
རྒྱལ་བུ་རོལ་རྩེད་མཛད་པ་དང་། བཙུན་མོ་ཁབ་ཏུ་བཞེས་པ་དང་། སྲས་བལྟམ་པ་དང་།
རབ་ཏུ་བྱུང་བ་དང༌། དཀའ་ཐུབ་མཛད་པ་དང་། བདུད་བཏུལ་བ་དང་། ཆོ་འཕྲུལ་མངོན་
པས་སྤྲུལ་ཅིང་སངས་རྒྱས་པ་དང༌། ཆོས་གསུངས་པ་དང་། ཡོངས་སུ་མྱ་ངན་ལས་འདས་
པ་དང་། སྐུ་གདུང་དགོས་པ་ལ་སོགས་པ་མཐར་ཕྱུང་ནས། བསྟན་པ་རིན་པོ་ཆེ་བཙུགས་
པར་ངོས་གཟུང་པར་བྱའོ། །
བཞི་པ་གང་བཤད་པའི་གཞུང་རང་གི་ངོ་བོ་ངོས་བཟུང་བ་ནི། བཀའ་འཁོར་ལོ་རྣམ་
པ་གསུམ་ལས་བར་མ་མཚན་ཉིད་མྱེད་པ་ཤེས་རབ་ཀྱི་ཕ་རོལ་ཏུ་ཕྱིནད་པའི་ཆོས། དེ་ལ་
ཡང་མངོན་པར་རྟོགས་པའི་གཞུང་དང་། སྙིང་པོའི་དོན་གཉིས་ལས། འདི་ནི་སྙིང་པོའི་དོན་
ནོ། །དེ་ཡང་ཕྱོགས་ཙམ་བསྡུས་པའི་སྙིང་པོའི་དོན་དང་། སྙིང་པོ་མདོའི་དོན་དངོས་གཉིས་
ལས་འདི་ནི་སྙིང་པོ་མདོའི་དོན་དང་བཤད་པར་ངོས་བཟུང་བར་བྱའོ། །
སྤྱི་དོན་གཉིས་པ་གླེང་གཞི་བརྒྱུད་པའི་བབས་དང་སྦྱར་ཏེ་བཤད་པ་ལ།
གླེང་གཞི་
ནི་འོག་ནས་འབྱུང་ངོ་། །བརྒྱུད་པ་ནི་ཐུབ་ཆེན་པོ་དང་། དཀོན་མཆོག་ཡོན་ཏན། མར་མེ་
མཛད། ཤཱཀྱ་ཐུབ་པ་སྟེ། བཀའ་བདེ་བར་གཤེགས་པའི་བརྒྱུད་པའོ། །དེ་ཡང་སངས་རྒྱས་
ཀྱི་བསྟན་པ་དེ། སྤྱན་རས་གཟིགས་ཀྱིས་རྟོགས། ཤཱ་རིའི་བུས་དྲིས། ཀུན་དགའ་བོས་
བསྡུས། བྱམས་པ་ལ་གཏད་དེ། ལུང་གྲུབ་པ་ཐོབ་པའི་བརྒྱུད་པ་མ་ཆད་པར་གནས་པའོ། །
བཀའི་བབས་ནི་དྲུག་ཏུ་གནས་ཏེ། རིག་པའི་འབྱུང་གནས་ཤར་ཕྱོགས་བྷ་ག་ལ་ནས་
~233~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བརྒྱུད་པ་དང༌། ངོ་མཚར་གྱི་འབྱུང་གནས་ལྷོ་བི་ཤ་ཀོ་ཏ་ཙན་དན་གྱི་ནགས་ཚལ་ནས་
བརྒྱུད་པ་དང་། བྱིན་བརླབས་ཀྱི་འབྱུང་གནས་ནུབ་ཕྱོགས་ཨུ་རྒྱན་ནས་བརྒྱུད་པ་དང༌།
རིན་པོ་ཆེའི་འབྱུང་གནས་བྱང་ཕྱོགས་གསེར་གྱི་གླིང་ནས་བརྒྱུད་པ་དང༌། བསོད་ནམས་ཀྱི་
འབྱུང་གནས་སྟེང་དགའ་ལྡན་ལྷའི་ཡུལ་ནས་བརྒྱུད་པ་དང་། ལོངས་སྤྱོད་ཀྱི་འབྱུང་གནས་
འོག་ཀླུའི་ཡུལ་ནས་བརྒྱུད་པ་དང་དྲུག་ལས། འདི་ནི་སྟེང་དགའ་ལྡན་ལྷའི་གནས་ཡུལ་
ནས་བརྒྱུད་དེ། བྱམས་པ། ཐོགས་མྱེད། དབྱིག་གཉེན། ཨརྱ་དེ་བ། དམ་པ་རིན་པོ་ཆེ།
བླ་མ་དང་རི་བ་ལ་སོགས་པའོ། །
གསུམ་པ་སྙིང་པོའི་དོན་དངོས་བསྟན་པ་ལ་གཉིས་ཏེ། མཚན་བསྟན་པ་དང་།
མཚན་དང་ལྡན་པའི་གཞུང་མཚན་ཅན་ནོ། །མཚན་ལ་གཉིས། བསྒྱུར་བ་དང་། བཤད་
པའོ། །གཉིས་པ་མཚན་ཅན་རྒྱས་པར་བཤད་པ་ལ་ལྔ་སྟེ། གླེང་གཞི་བསྟན་པ་དང་། དྲི་བ་
དགོད་པ་དང་། ལན་བསྟན་པ་དང་། མཐུན་འགྱུར་གྱི་གསུང་བསྟན་པ་དང༌། རྗེས་སུ་ཡི་
རང་བསྟན་པའོ། །དང་པོ་གླེང་གཞི་བསྟན་པ་ལ་གཉིས་ཏེ། ཕུན་སུམ་འཚོགས་པ་ལྔས་
ཐུན་མོང་གི་གླེང་གཞི་བསྟན་པ་དང་། སངས་རྒྱས་ཏིང་ངེ་འཛིན་ལ་སྙོམས་པར་ཞུགས་ཏེ།
ཐུན་མོང་མ་ཡིན་པའི་གླེང་གཞི་བསྟན་པའོ། །དང་པོ་ལ་ལྔ། ཆོས་དང་། དུས་དང་། སྟོན་
པ། གནས། འཁོར་དང་ལྔའོ། །གཉིས་པ་ཐུན་མོང་མ་ཡིན་པའི་གླེང་གཞི་ལ་གཉིས་ཏེ།
གདན་བཤམ་པ་དང་། ཆོ་འཕྲུལ་བཀྱེ་བའོ། །དང་པོ་ནི་ཐུབ་པ་ཉིད་སེང་གེའི་ཁྲི། སྤྱོད་
ལམ་བཞི་ཤོང་པ་བཤམས་ནས། ཤིན་ཏུ་སྦྱངས་པ་གསུམ་གྱིས་བཞུགས་ཏེ། ཞབས་
དཀྱིལ་དྲུང། སྐུ་དྲང་པོར་བསྲང་། དགོངས་པ་མངོན་དུ་བྱས་ནས་བཞུགས་སོ། །གཉིས་པ་
ཆོ་འཕྲུལ་བཀྱེ་བ་ལ་གསུམ་སྟེ། །ཏིང་ངེ་འཛིན་གྱི་ཆོ་འཕྲུལ་དང་། རྫུ་འཕྲུལ་གྱི་ཆོ་འཕྲུལ་
དང་། ཆོས་སྣང་པའི་ཆོ་འཕྲུལ་ལོ། །ཏིང་ངེ་འཛིན་གྱི་ཆོ་འཕྲུལ་ལ་གཉིས་ཏེ། ཏིང་ངེ་
~234~

མདོ་ཤེས་རབ་སྙིང་པོའི་དོན་འགྲེལ།
འཛིན་གྱི་རྒྱལ་པོ་དང་སེང་གེ་རྣམ་པར་རོལ་པའོ། །ཏིང་ངེ་འཛིན་གྱི་རྒྱལ་པོ་ལ་བཞི་སྟེ།
དང་པོ་ཡན་ལག་དང་ཉིང་ལག་ནས་འོད་ཟེར་བཀྱེ་བ་དང་། གཉིས་པ་ནི་བ་སྤུའི་བུ་ག་ནས་
འོད་ཟེར་བཀྱེ་བ་དང་། གསུམ་པ་རང་བཞིན་གྱིས་འོད་ཟེར་བཀྱེ་བ་དང་། བཞི་པ་ལྗགས་
ཀྱི་དབང་པོ་ལ་འོད་ཟེར་བཀྱེ་བའོ། །སེང་གེ་རྣམ་པར་རོལ་པའི་ཏིང་ངེ་འཛིན་ལ་གཉིས་ཏེ།
སྣོད་ཀྱི་འཇིག་རྟེན་ལ་བྱི་དོར་བྱ་བ་དང་། བཅུད་ཀྱི་སེམས་ཅན་ལ་ཕན་གདགས་པའོ། །
གཉིས་པ་རྫུ་འཕྲུལ་གྱི་ཆོ་འཕྲུལ་ལ་གཉིས་ཏེ། ལྷས་མེ་ཏོག་གི་ཆར་འབབ་པ་དང་། སངས་
རྒྱས་ཀྱི་བྱིན་གྱིས་བརླབས་པའོ་གསུམ་པ་ཆོས་སྣང་བའི་ཆོ་འཕྲུལ་ལའང་གཉིས་ཏེ།
འཁོར་བསྡུ་བ་དང༌། ཆོས་སྣང་བའོ། །དང་པོ་ལ་གསུམ་སྟེ། ལྷའི་རིགས་བསྡུ་བ་དང་།
སངས་རྒྱས་ཀྱི་ཞིང་གཞན་ནས་བསྡུ་བ་དང་། མྱིའི་རིགས་ནས་རིགས་སུ་བསྡུ་བའོ། །ཆོས་
སྣང་བ་དངོས་ལ་གཉིས་ཏེ། ཐུབ་པ་བརྡ་བསྟན་པ་དང་། །འཁོར་གྱི་གོ་ལུགས་སོ། །
སྤྱི་དོན་གཉིས་པ་དྲི་བ་དགོད་པ་ནི། ཤཱ་རིའི་བུས་སྤྱན་རས་གཟིགས་ལ་དྲིས་པའོ། །
སྤྱི་དོན་གསུམ་པ་ལན་བཏབ་པ་བཅོ་ལྔ་པས། དང་པོ་གདའི་དམྱིགས་པ་ལན་བཏབ་པ།
གཉིས་པ་ཕུང་པོ་ལྔ་སྟོང་བར་གཏན་ལ་ཕབ། གསུམ་པ་མཚན་ཉིད་བཞི་ལྡན་གྱིས་འཕྲ་
རགས་དགག་པ། བཞི་པ་ཟབ་མོ་བརྒྱད་ཀྱིས་ཉམས་མྱོང་འཇིག་པ། ལྔ་པ་ཕུང་པོ་ལྔའི་
རྣམ་དག་བསྟན་པ། དྲུག་པ་དབང་པོ་ལྔའི་དག་པ་བསྟན་པ། བདུན་པ་ཡུལ་ལྔའི་དག་པ་
བསྟན་པ། བརྒྱད་པ་ཁམས་ཀྱི་དག་པ་བསྟན་པ། དགུ་པ་རྟེན་འབྲེལ་གྱི་དག་པ་བསྟན་པ།
བཅུ་པ་བདེན་བཞིའི་དག་པ་བསྟན་པ། བཅུ་གཅིག་པ་འབྲས་བུ་སྐུ་དང་ཡེ་ཤེས་ཀྱི་དག་པ་
བསྟན་པ། བཅུ་གཉིས་པ་བརྡ་དོན་རྒྱུད་ལ་སྦྱོར་ཅིག་པར་གདམས་པ། བཅུ་གསུམ་པ་དེའི་
དོན་ལ་འགྲིས་པས་སྒྲིབ་པ་གཅོད་པར་བསྟན་པ།
བཅུ་བཞི་པ་དེ་ཉིད་དུས་གསུམ་གྱི་སངས་རྒྱས་ཀྱི་གཤེགས་ཤུལ་ཡིན་པར་བསྟན་པ།
~235~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བཅོ་ལྔ་པ་གསང་སྔགས་ཀྱི་ཐེག་པ་ཀུན་རྒྱལ་བའི་ཡུམ་གྱི་ཡིག་བསྒྲུབ་དུ་བསྟན་པ་ཡིན་ཏེ།
དེ་ལ་ཡང་གསུམ། ཡུམ་སྔགས་ཀྱི་རང་བཞིན་དུ་བསྟན་པ་དང་། སྔགས་དངོས་བསྟན་པ་
དང༌། དོན་བསྡུས་ཏེ་བསྟན་པའོ། །
སྤྱི་དོན་བཞི་པ་མཐུན་གྱུར་བསྟན་པ་ནི། བཅོམ་ལྡན་འདས་ཀྱིས། སྤྱན་རས་
གཟིགས་ལ་ལེགས་པ་བྱིན་པའོ། །སྤྱི་དོན་ལྔ་པ་རྗེས་སུ་ཡིད་རང་པ་ནི། བཅོམ་ལྡན་འདས་
ཀྱིས་ལེགས་པ་བྱིན་པ་ལ། འཁོར་རྣམས་ཀྱིས་བསྟོད་པ་བྱས་པའོ། །ཆོས་ཀྱི་སྤྱི་བསྡོམས་
བཞི་པ་ཤེས་རབ་ཀྱི་ཕ་རོལ་ཏུ་ཕྱིནད་པ་རྩལ་བའི་རིམ་བ་ནི། བྱམས་པས་ཞུས་པ་དང༌།
རྟག་ཏུ་ངུས་རྩལ་བ་སྟེ། མདོའ་ཆེན་མོས་ཁ་སྐང་ངོ་། །མདོ་ཤེས་རབ་སྙིང་པོའི་དོན་འགྲེལ་
རྫོགས་སྟོ། །ཨོཾ་མ་ཎི་པད་མེ་ཧཱུཾ། །འཁྲི་ལམ་སྡོང་པོའི་ཆོས་སྡེ་དམ་པའི་གསུང་སྒྲོས། ཀུན་
དགས་ཡི་གེར་བཀོད་པའོ།། །།
~236